Espresso

Espresso on vahva, italialaistyyppinen kahvi, joka valmistetaan pakottamalla lähes kiehuva (85–95 °C) vesi noin 8–18 baarin paineella hienoksi jauhetun kahvijauheen läpi noin 20–30 sekunnin aikana. 

Tuloksena on noin 25–35 ml heti nautittavaa kahvia, joka nautitaan pienestä mokkakupista sokerilla maustettuna. Juoman pinnalle muodostuu kahvin rasvoista ja kahviin paahdettaessa sitoutuneen hiilidioksidin vaikutuksesta vaahtoa, cremaa. Espressoon käytettävät kahvinpavut ovat yleensä seos tummaksi paahdettua arabiankahvia- sekä robusta-kahvia.  Espresso nautitaan joko sellaisenaan tai erilaisten kahvijuomien kuten cappuccinon tai caffè latten ainesosana.

Espressoa juodaan kaikkialla Etelä-Euroopassa, erityisesti Italiassa (tunnetaan nimellä caffè tai caffè espresso), Portugalissa ja Ranskassa. Italiassa espresso nautitaan usein sokerin sekä biscotti-keksin kera.   

Erilaisia espressokahvin muunnelmia on sadoittain, sillä kaikkia muunnelmia (nimetään pääosin adjektiivein, esimerkiksi pitkä, kuuma tai suuressa kupissa) voidaan sekoittaa keskenään, jolloin syntyvällä espressotyypillä saattaa olla hyvin pitkä nimi.

Erilaisia tarjoilumuotoja 

Caffè ristretto (kiristetty)  on lyhyt/pieni, noin 20–25 ml, espresso. Valmistaessa kahvi pakataan hiukan tiukempaan, sekä kahvimyllyn karkeutta pienennetään.
Caffè espresso (pika) eli normaali espresso. Noin 30–40 ml. Nautitaan sellaisenaan peruskahvina.
Caffè lungo (pitkä) on pitkä espresso, noin 60 ml, jonkin verran laimeampi kuin tavallinen espresso. Koko juoma puristetaan kahvikakun lävitse. Vettä käytetään enemmän kuin tavallisessa espressossa. Tarjoillaan tavallisessa espresso-kupissa.
Caffè doppio (tupla) on kaksi espressoa yhdessä kupissa.
Caffè romano (roomalaisittain) on espresso joka tarjotaan kupissa johon on hierottu sitruunankuorta. Sitruunankuoren palanen seuraa usein mukana.
Caffè all'Americana (amerikkalaisittain tai pelkästään caffè americano) on espressokahvi, johon lisätään jälkeenpäin kiehuvan kuumaa vettä. Se tarjoillaan suuressa kupissa, joka on suomalaisittain tavallisen kahvikupin kokoinen. Kahvin vieressä tarjoillaan kupillinen kiehuvan kuumaa vettä. Nämä sekoitetaan mielen mukaan. Tämä on eri kuin Lungo eli pitkä kahvi.
Caffè corretto (korjattu) on terästetty espresso, grappaa tai muuta väkevää viinaa käyttämällä.
Caffè macchiato (liattu) on tavanomainen espresso, johon on lisätty hieman joko kuumaa maitoa (macchiato caldo) tai kylmää maitoa (macchiato freddo).
Caffè schiumato (vaahdotettu) on espresso johon on lisätty vaahdotettua maitoa.
Caffè decaffeinato (ilman kofeiinia).

Espressoon perustuvia kahvijuomia 
 Cappuccino – kolmasosa espressoa, kolmasosa kuumaa maitoa ja kolmasosa maitovaahtoa. Tarjoillaan posliinikupista.
 Caffe latte – tuplaespresso sekä 3/4-osaa kevyesti vaahdotettua maitoa. Tarjoillaan perinteisesti korkeasta lasista.
 Latte macchiato (liattu maito) – kevyesti vaahdotetun maidon päälle kaadetaan espresso. Tarjoillaan perinteisesti korkeasta lasista.

Espressokahvin tuottajia

Suomalaisia pienpaahtimoita 
Paahtimo ja suklaakauppa Caffi 
Cafetoria
Kaffa Roastery
Mokkamestarit
Helsingin Kahvipaahtimo
Turun Kahvipaahtimo
Tampereen Paahtimo
Warrior Coffee
Death Before Decaf
Lehmus Roastery
Good Life Coffee Roasters
Punainen Kirahvi
Pirkanmaan paahtimo
Rost & Co.

Muun maalaisia tuottajia 
Caffè Mauro
Gevalia
Illy
Lavazza
Mokaflor
Nescafé
Rombouts & Malongo
Romcaffè
Segafredo
Zoégas

Espressolaitteiden valmistajia 

Bezzera
Bosch
Cimbali
Delonghi
Dolce Gusto 
Francis Francis 
Gaggia

Illy
Jura
Krups
La Marzocco
La Pavoni
Melitta
Moccamaster 

Nuova Simonelli
OBH Nordica
Philips
 Rocket Espresso Milano
Rombouts & Malongo
Rancilio
Saeco

Katso myös

 Espressokeitin
 Barista
 Café au lait
 Latte-art, maitokahvitaide
 Luettelo kahvijuomista

Lähteet

Mats-Eric  Nilsson, Aitoa ruokaa, Atar-kustannus

Aiheesta muualla 

Ristretto.fi - Suomenkielinen kahviharrastajien yhteisö
CoffeeGeek

Kahvijuomat
Seulonnan keskeiset artikkelit